Eskimonewel

Die Eskimonewel (ook bekend as NGC 2392 en die Hansworsnewel) is ’n simmetriese planetêre newel wat in 1787 deur die sterrekundige William Herschel ontdek is. Dit lyk soos ’n mensekop omring deur ’n parkamus. Die newel word omring deur gas wat die buitenste lae van ’n sonagtige ster uitgemaak het. Die sigbare binneste filamente word deur ’n sterk sterwind weggedryf. Die buitenste skyf bevat ongewone filamente van ’n ligjaar lank.  

NGC 2392 is meer as 2 870 ligjare van die Aarde af en is in die sterrebeeld Tweeling deur ’n klein teleskoop sigbaar.

 Geskiedenis 
Die newel is op 17 Januarie 1787 in Engeland deur William Herschel ontdek. Hy het dit beskryf as ’n "ster met magnitude 9 en ’n redelik helder binnekant, en ’n newelagtigheid wat eweredig daaromheen versprei is. ’n Werklik uitsonderlike verskynsel."The Scientific Papers of Sir William Herschel deur J.L.E. Dreyer, Royal Society, Londen, 1912 

Omstrede naam
Op 11 Augustus 2020 het verskeie organisasies opgehou om die naam "Eskimonewel" te gebruik omdat dit kan aanstoot gee. Hulle het aanbeveel dat na die newel verwys word as NGC  2392.

 Verwysings 

 Eksterne skakels 

 APOD (2003-12-07) – NGC 2392: Die Eskimonewel
 Eskimonewel by "Constellation Guide"
15px Hierdie artikel is vertaal uit die Engelse Wikipedia

Kategorie:NGC-voorwerpe
Kategorie:Planetêre newels
Kategorie:Tweeling (sterrebeeld)
Kategorie:Caldwell-voorwerpe